સ્પોર્ટ્સ ડેસ્ક: વર્ષની ચોથી અને અંતિમ ગ્રાન્ડ સ્લેમ ફાઇનલમાં પોતાના 24માં ગ્રાન્ડસ્લેમ ખિતાબ માટે સંઘર્ષ કરનારી ટેનિસ સ્ટાર સેરેના વિલિયમ્સ મેચ દરમિયાન અમ્પાયર પર ભડકી ગઇ હતી. સેરેનાએ આ દરમિયાન અમ્પાયર પર લેંગિકવાદનો આરોપ લગાવતા સેરેનાએ તેમને ચોર ગણાવ્યો હતો. આ મેચમાં જાપાનની 20 વર્ષની ટેનિસ ખેલાડી નાઓમી ઓસાકાએ સેરેનાને સીધા સેટમાં 6-2,6-4થી હરાવી અમેરિકન ઓપનનો ખિતાબ જીતી લીધો હતો. ફાઇનલ મેચના બીજા સેટમાં અમ્પાયર પર ભડકેલી સેરેના પર કોચિંગના ઉલ્લંઘનનો આરોપ લાગ્યો હતો. આ સાથે જ તેને રેકેડ અબ્યૂઝ માટે પેનલ્ટી અંક પણ મળ્યો હતો.